作者：吕渭老
词牌/韵律：西江月慢

paragraphs: 春风淡淡，清昼永、落英千尺。
桃杏散平郊，晴蜂来往，妙香飘掷。
傍画桥、煮酒青帘，绿杨风外，数声长笛。
记去年、紫陌朱门，花下旧相识。
向宝帕、裁书凭燕翼。
望翠阁、烟林似织。
闻道春衣犹未整，过禁烟寒食。
但记取、角枕情题，东窗休误，这些端的。
更莫待、青子绿阴春事寂。